《将别陈元孝既作诗不能自己又赋时季春四日》
清代·魏礼

春色不华石，祁寒不泐金。丈夫相为死，在此一寸心。

见君梦寐相，胡使忧难任。暮春迫艳花，片片随江潭。

晖日亦知晏，阴谐自知阴。阴晏各代续，华发遂来侵。

我非羽翼鸟，何以集君林。

作者简介：（1628—1693）明末清初江西宁都人，字和公，晚自号吾庐。明诸生。与兄魏祥、魏禧称三魏。人称魏季子。性慷慨相义。寡言语，喜游，足迹遍天下。五十后归居翠微峰顶。有《魏季子文集》。